જીવનમાં આવતા તમામ પ્રકારના સંબંધો, અનુભવો, દૃષ્ટાંતો અને કલ્પનાઓથી પણ ચડિયાતી કહેવાય એવી ઘટનાઓ વચ્ચે એક પત્રકાર જીવી રહ્યો છે. જીવનમાં ક્યારેય ખોટું કરવું નથી અને ખોટી દિશામાં જવું નથી એવું દૃઢપણે માનતા પત્રકારની લાઇફમાં એક ઘટના એવી બને છે જેમાં તેણે પોતાના આદર્શ પથને છોડીને ખોટા રસ્તે વળવું પડે છે. એક વાર, માત્ર એક વાર આ પગલું ભરવામાં આવે છે અને એ પછી જીવનના તમામ રંગો બદલાઈ જાય છે. એકધારી મુશ્કેલી, તકલીફો અને અડચણો વચ્ચે સચ્ચાઈના માર્ગ પર ચાલનારા પત્રકારની લાઇફ એકધારી નીચે આવવાની શરૂઆત થાય છે અને મુશ્કેલી, તકલીફ તથા અડચણો પારાવાર વધવાનું શરૂ થઈ જાય છે. સમય એવો આવી ગયો હોય એવું દેખાય છે જાણે હવે પ્રામાણિકતા અને આદર્શ છોડવાની કિંમત ચૂકવવાનો સમય આવી ગયો છે.